3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 539 της 14/24 Αυγ. 1961 (ΦΕΚ Α΄ 134) Περί της διαδικασίας: α)βεβαιώσεως και εισπράξεως της δια του άρθρ. 11 παρ. 1 υπό στοιχ. Ζ΄ εδάφ. β΄ του Νόμ. 4169/1961 «περί Γεωργικών Κοινωνικών Ασφαλίσεων» επιβαλλομένης εισφοράς επί ενίων ειδών παραγομένων ή διασκευαζομένων εν Ελλάδι και β)αποδόσεως των κατά το άρθρ. 11 του αυτού Νόμου ειδικών κοινωνικών εισφορών. Έχοντες υπ’ όψη τας διατάξεις της παρ. 3 άρθρ. 11 του Νόμ. 4169/1961 «περί Γεωργικών Κοινωνικών Ασφαλίσεων», προτάσει του Υπουργού των Οικονομικών και μετά την υπ’ αριθ. 421/28.6.1961 γνώμην του Συμβουλίου Επικρατείας, απεφασίσαμεν και διατάσσομεν: Άρθρ.1.–Οι κατά το άρθρ. 11 παρ. 1 υπό στοιχ. Ζ΄ εδάφ. β΄ του Νόμ. 4169/1961 υπόχρεοι εις καταβολήν της εισφοράς επί των εν Ελλάδι παραγομένων ή διασκευαζομένων ειδών των αναφερομένων εν τω εδαφίω τούτω οφείλουν, όπως, δια τα εντός εκάστου μηνός πραγματοποιούμενα ακαθάριστα έσοδα, τα κτηθέντα εκ της διαθέσεως των ειδών τούτων εις την κατανάλωσιν, επιδίδωσιν εντός του μεθεπομένου μηνός δήλωσιν εις τον Οικονομικόν Έφορον της περιφερείας ένθα εδρεύει η επιχείρησις του υποχρέου, καταβάλοντες άμα εξ ολοκλήρου το αναλογούν ποσόν της εισφοράς. Άρθρ.2.–Η επαλήθευσις των επιδοθεισών δηλώσεων και ο έλεγχος προς εξακρίβωσιν των παραλιπόντων ταύτας υποχρέων, η σύνταξις των φορολογικών καταλόγων και η κοινοποίησις των αποσπασμάτων αυτών, η άσκησις και εκδίκασις των τακτικών και εκτάκτων ενδίκων μέσων, ο καταλογισμός προσαυξήσεων εν περιπτώσει εκπροθέσμου υποβολής της δηλώσεως, ελλιπούς δηλώσεως ή παραλείψεως αυτής, τα της επιβολής  Σελ. 1040(α) 269–132 των προστίμων και κυρώσεων επί παραβάσεων της κατά τον νόμον τούτον εισφοράς, και τα της παραγραφής του δικαιώματος του Δημοσίου προς επιβολήν της εισφοράς, διέπονται υπό των ισχυουσών εκάστοτε προκειμένου περί του φόρου κύκλου εργασιών επί των ακαθαρίστων εσόδων του Α.Ν. 660/1937 διατάξεων. Άρθρ.3.–Αι κατά το άρθρ. 11 του Νόμ. 4169/61 εισφοραί θα εισάγωναι εις τον προϋπολογισμόν των εσόδων του Κράτους και θα αποδίδωνται εις τον «Οργανισμόν Γεωργικών Ασφαλίσεων» δι’ ενταλμάτων εκδιδομένων εις βάρος εγγραφησομένης πιστώσεως εις τον προϋπολογισμόν των εξόδων του Υπουργείου Γεωργίας. Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος δ/τος. 